Maudhui: Lakini siku hizi baadhi ya watu wameanza kunywa mikojo yao wakiwa majumbani kwao tu.

Kwa mfano Kayleigh Oakley mwenye umri wa miaka 33, ambaye ni mwalimu wa yoga kutoka  Newington, anadai kwamba anakunywa mkojo wake mwenyewe kwa sababu umemsaidia kupona baadhi ya maradhi ambayo yalikuwa yanamsumbua kwa muda mrefu.

Kayleigh aliwaambia waandishi wa habari kwamba alianza kunywa mkojo wake mwenyewe miaka miwili iliyopita.

 "Nilisikia kwamba mkojo unaweza kusaidia kuweka upya mfumo wa kinga, kumfanya mtu kuwa na afya njema na ngozi iwe na muonekano mzuri", alisema mwalimu huyo wa yoga.

Na kwa sasa hanywi tu jagi lililojaa mkojo wake kila siku, lakini pia huwa anajipakaza usoni kwa madai kuwa anatunza ngozi yake. 

Kinachoshangaza zaidi, sio Kayleigh peke yake ambaye anasifia matumizi yake ya mkojo kwa siku za hivi karibuni.

Wiki iliyopita Leah Sampson, mwanamke mwenye miaka 46 kutoka Alberta, Canada aliliambia gazeti la The Sun kuwa kunywa mkojo wake mwenyewe kumemsaidia kupunguza nusu ya uzito wa mwili wake.

 Leah alisema kwamba alikuwa na uzito wa kilo 120 na alipata msongo wa mawazo wa namna anaweza kuupunguza na hivyo hali hiyo ilimpelekea kuwaza kama mkojo utamsaidia.

"Rafiki yangu alinitumia video ya YouTube ikionesha namna ambavyo mkojo ni tiba.

Siku moja nlisimama na kukojoa katika mikono yangu na kuunywa", Leah alisema.. 

Kwa sasa hanywi tu huo mkojo bali anautumia kusukutua mdogo asubuhi wakati akipiga mswaki  na kunyunizia katika macho yake.

Pamoja na kwmba watu wengi wameamini kuwa ni tiba akini ikumbukwe kuwa wataalam wa afya hawashauri watu kutumia njia hii.

Lakini jambo hilo halikumzuia Faith Canter mwenye umri wa miaka 39 ambaye alibainisha kwamba alianza kunywa mkojo wake ili umsaidie kutibu majeraha aliyopata baada ya kuumwa na mdudu.

Faith alianza kunywa mkojo wake baada ya kupata mzio wa kuumwa na mbu na kusababisha jicho lake kuvimba .

Mara ya kwanza nlijisikia sikupenda kuutumia lakini nilipona ndani ya siku tatu tu.

"Niliendelea kunywa mkojo wangu kila siku asubuhi tangu siku...\nMaudhui yaliyotangulia yanaweza kufupishwa kama ifuatavyo:
Mtu kufikia hatua ya kunywa mkojo wake mwenyewe ni jambo ambalo anaweza kulifanya kama amekwama mlimani au jangwani na hana chakula chochote.